|  |  |  |  |
| --- | --- | --- | --- |
| DELO NA DALJAVO  Šolsko leto 2019/ 2020  Razred: 4. a | | | |
| Predmet:  SLJ | Zaporedna št. ure:  122. | Datum:  26. 3. 2020 | Učiteljica:  Zdenka Mežan |
| Tema: Kako beremo in povzamemo besedilo? | | | |
| Pripomočki: SDZ 2, str. 46 - 48 | | | |
| Namen učenja:   * Naučiti se, kako bereš, razumeš in povzameš vsebino poklica z miselnim vzorcem z določanjem ključnih besed in navajanjem bistvenih podatkov. | | | |
| Kriteriji uspešnosti: uspešen/na boš, ko boš znal/a:   * brati, razumeti in povzemati vsebino poklica z miselnim vzorcem z določanjem ključnih besed in navajanjem bistvenih podatkov, * Poznal/a uporabnost miselnega vzorca pri branju, | | | |
| **Potek dela:**  Snov bo razdeljena na dve uri. Prvi del boš opravil/a danes, drugi del pa v petek, ko je na urniku spet slovenščina. Zelo dobro znaš že opisati živali in osebe, povzeti besedilo in sestaviti miselni vzorec s ključnimi besedami in bistvenimi podatki. V tem poglavju pa se boš naučil/a, kako se na tak način opiše poklic.   * **SDZ 2, str. 46**   Preberi vprašanja pri 1. nalogi. Žal sošolcev danes ni s teboj, zato moraš na vprašanja odgovoriti sam/a. Odgovore že poznaš, saj je to le ponovitev snovi, ki smo jo že obravnavali pri opisu živali in osebe.    Naj ti pomagam z nekaj predlogi za rešitve:  a)Preberem naslov in si ogledam slike, grafe, preglednice.  b)Da, saj iz njega izvem bistvo.  c)Da, saj mi odstavki olajšajo razumevanje besedila. Običajno nov odstavek pomeni novo temo.  č)Podnaslovi, podčrtava, krepki tisk, velike tiskane črke …   * **SDZ 2, str. 46, 47**   2., 3. naloga  Preden se lotiš branja 2. naloge, si najprej besedilo oglej in ga preleti. Nato ustno odgovori na vprašanja.  Izpolni prva dva stolpca v preglednici; kaj že veš o poklicu pilota in kaj želiš izvedeti o njem. Zadnji stolpec pusti prazen. Izpolnil/a ga boš po branju neumetnostnega besedila z naslovom Pilot.  4. naloga  Pozorno preberi besedilo (tiho ali glasno), če je potrebno tudi večkrat.   * **SDZ 2, str. 48**   5. naloga: Odgovori na vprašanja in s tem preveri, če si prebrano besedilo razumel/a.  6. naloga: Dopolni zadnji stolpec v preglednici pri 3. nalogi.  7. naloga: Ustno odgovori, kje bi lahko bilo objavljeno besedilo o pilotu. Pojasni svoje odgovore.  8. naloga: Še enkrat preberi neumetnostno besedilo Pilot. Nato samostojno dopolni miselni vzorec z bistvenimi podatki.  Namig: če imaš težave, si pomagaj tako, da se večkrat vrneš v besedilo in s pomočjo besedila poiščeš bistvene podatke. | | | |
| **Samovrednotenje:**  Kaj sem se danes naučil/a?  Je namen učenja dosežen?  Sem bil/a uspešna glede na kriterije uspešnosti? | | | |